**Obecné zastupiteľstvo**

**Dvory nad Žitavou**

volebné obdobie 2014–2018

Číslo materiálu:

Návrh

VZN č. /2019 o financovaní originálnych kompetencií obce na úseku školstva

**Spravodajca:**

**Návrh na uznesenie:**

**Obecné zastupiteľstvo v Dvoroch nad Žitavou**

**Schvaľuje** všeobecne záväzné nariadenie obce Dvory nad Žitavou č. /2019 o financovaní originálnych kompetencií obce na úseku školstva

a/ bez pripomienok

b/ s pripomienkami

**Materiál spracoval:**

 **O b e c D v o r y n a d Ž i t a v o u**



**N Á V R H**

 **Všeobecne záväzného nariadenia**

 **obce Dvory nad Žitavou č. /2019**

**o financovaní originálnych kompetencií obce na úseku školstva**

**–––––––––––––––––––––––––––––––––––––**

**Návrh VZN vyvesený na úradnej tabuli**

**v obci Dvory nad Žitavou**

**od : 16. 02. 2019**

**do :**

**Prerokované dňa :**

**Schválené uznesením OZ č. :**

**VZN vyvesené na úradnej tabuli**

**v obci Dvory nad Žitavou po schválení :**

**Zvesené dňa :**

 **Ing. Branislav Becík, PhD.**

 **starosta obce**

**Február 2019**

Obec Dvory nad Žitavou v súlade s ustanovením § 6 ods. 1 zákona Slovenskej národnej rady číslo 369/1990 Zb. o obecnom zriadení v znení neskorších predpisov /ďalej len zákon o obecnom zriadení/, § 6 ods. 2 a ods. 12 písm. c) zákona NR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, **vydáva** toto

**VŠEOBECNE ZÁVÄZNÉ NARIADENIE OBCE DVORY NAD ŽITAVOU** č. **/2019**

**o financovaní originálnych kompetencií obce na úseku školstva**

**§ 1**

**Predmet úpravy**

Toto všeobecne záväzné nariadenie obce (ďalej len VZN) určuje podrobnosti financovania, výšku a účel použitia finančných prostriedkov (ďalej len dotácie) na mzdy a prevádzku na žiakov v školských zariadeniach, deti v materských školách so sídlom na území obce Dvory nad Žitavou a deti, ktoré majú trvalý pobyt v obci Dvory nad Žitavou a navštevujú centrum voľného času mimo územia obce Dvory nad Žitavou, ktoré sú na základe rozhodnutia Ministerstva školstva, vedy, výskumu a športu SR zaradené do siete škôl a školských zariadení Ministerstva školstva, vedy, výskumu a športu Slovenskej republiky, termín a spôsob poskytovania dotácie.

**§ 2**

**Príjemca dotácie**

Príjemcom dotácie podľa tohto nariadenia sú:

1. s právnou subjektivitou
	* Základná škola, Hlavné nám. č. 14, Dvory nad Žitavou, súčasťou ktorej je školský klub detí a školská jedáleň
	* Základná škola Adolfa Majthényiho, Majthényi Adolf Alapiskola, Hlavné nám. č. 13, Dvory nad Žitavou, súčasťou ktorej je školský klub detí
2. bez právnej subjektivity
	* Materská škola, Ul. Komenského 27, Dvory nad Žitavou
	* Materská škola s vyučovacím jazykom maďarským – Óvoda, Ul. Komenského 27, Dvory nad Žitavou - Udvard
	* Školská jedáleň pri materskej škole

 c) centrá voľného času mimo územia obce Dvory nad Žitavou

**§ 3**

**Podrobnosti financovania**

1. Príjemca dotácie podľa § 2 je oprávnený použiť dotáciu len na úhradu osobných a prevádzkových nákladov a pri jej použití musí zabezpečiť hospodárnosť, efektívnosť a účinnosť jej použitia.

2. Obec Dvory nad Žitavou poskytne dotácie na mzdy a prevádzku príjemcom uvedeným v § 2 tohto VZN nasledovne:

**a) školský klub detí (ŠKD)**

 podľa počtu prijatých žiakov nižších ročníkov základných škôl k 15. 9. predchádzajúceho kalendárneho roka

**b) školská jedáleň**

podľa počtu všetkých žiakov základných škôl k 15. 9. predchádzajúceho kalendárneho roka

**c) materské školy**

podľa počtu detí k 15. 9. predchádzajúceho kalendárneho roka

**d) centrá voľného času (ďalej len CVČ)**

Obec poskytne finančné prostriedky na financovanie detí vo veku od 5 – do 15 rokov s trvalým pobytom v obci Dvory nad Žitavou, ktorí navštevujú centrá voľného času mimo obce Dvory nad Žitavou vo výške finančných prostriedkov obdržaných obcou z výnosu dane z príjmov fyzických osôb (DPFO). Finančné prostriedky budú poskytnuté len tým centrám voľného času, ktoré sú na základe rozhodnutia Ministerstva školstva, vedy, výskumu a športu Slovenskej republiky(MŠVVaŠ SR) zaradené do siete škôl a školských zariadení MŠVVaŠ SR.

Podrobnosti o poskytnutí finančných prostriedkov budú uvedené v zmluve medzi obcou a žiadateľom (CVČ).

**§ 4**

**Výška a účel dotácie**

1) Výška dotácie na príslušný kalendárny rok na prevádzku a mzdy na dieťa materskej školy

 a školských zariadení v zriaďovateľskej pôsobnosti obce je určená v prílohe č. 1 tohto VZN.

2) Výška dotácie na príslušný kalendárny rok na prevádzku a mzdy na dieťa s trvalým pobytom

 na území obce, ktoré navštevuje centrum voľného času mimo obce je určená v prílohe č. 2

 tohto VZN.

3) V prípade, že dotácia nebude vyčerpaná do 31. 12. príslušného kalendárneho roku, je

 príjemca povinný nevyčerpanú časť dotácie vrátiť späť na účet obce do 31. 12. príslušného

 kalendárneho roku.

**§ 5**

**Termín a spôsob poskytovania dotácie**

1) Obec poskytne príjemcovi podľa § 2 dotáciu mesačne *(vo výške jednej dvanástiny z dotácie*

 *na príslušný kalendárny rok)* najneskôrdo 25. dňa príslušného mesiaca.

2) Písomnú žiadosť o poskytnutie finančných prostriedkov na mzdy a prevádzku žiadatelia

 predložia do 15. októbra kalendárneho roka, ktorý predchádza kalendárnemu roku, na ktorý

 sa má dotácia poskytnúť.

**§ 6**

**Záverečné ustanovenia**

1) Na ustanovenia súvisiace s určením výšky dotácie na prevádzku a mzdy na dieťa materskej

 školy a školského zariadenia so sídlom v obci Dvory nad Žitavou a deti s trvalým pobytom

 v obci Dvory nad Žitavou, ktorí navštevujú centrá voľného času mimo obce Dvory nad

 Žitavou, neupravené týmto VZN, sa vzťahujú príslušné právne predpisy.

2) Toto všeobecne záväzné nariadenie bolo schválené uznesením Obecného zastupiteľstva

 Dvory nad Žitavou č. zo dňa .

3) Týmto VZN sa ruší VZN č. 3/2017 o určení výšky dotácie na prevádzku a mzdy na dieťa

 materskej školy a školských zariadení so sídlom na území obce Dvory nad Žitavou.

4) Všeobecne záväzné nariadenie nadobúda účinnosť 15. dňom po zverejnení na úradnej tabuli

 obecného úradu.

Dvory nad Žitavou, dňa 09. 02. 2019

 **Ing. Branislav Becík, PhD.**

 **starosta obce**

Príloha č. 1 k VZN č. /2019

Dotácia na rok 2019 na prevádzku a mzdy na dieťa materskej školy a školských zariadení v zriaďovateľskej pôsobnosti obce Dvory nad Žitavou na základe schváleného rozpočtu materských škôl a školských zariadení

|  |  |
| --- | --- |
| **Kategória škôl a školských zariadení**  | **Dotácia na rok 2019 na mzdy a prevádzku na žiaka (dieťa) v €** |
| Materská škola  | 2245,44 |
| Materská škola s VJM - Óvoda | 2458,61 |
| Školská jedáleň pri MŠ | 484,63 |
| Školský klub detí pri ZŠ  | 602,50 |
| Školský klub detí pri ZŠ Adolfa Majthényiho s VJM – Majthényi Adolf Alapiskola  | 569,65 |
| Školská jedáleň pri ZŠ  | 149,92 |

**Príloha 2 k VZN č. /2019**

**Dotácia na rok 2019 na prevádzku a mzdy na dieťa, ktoré má trvalý pobyt na území obce Dvory nad Žitavou a navštevuje centrum voľného času mimo územia obce Dvory nad Žitavou**

|  |  |
| --- | --- |
| **Kategória škôl a školských zariadení**  | **Dotácia na rok 2019 na mzdy a prevádzku na žiaka (dieťa) v €** |
| Centrum voľného času | 78,87 |